Synagogen på Sankt Thomas

Synagogen på Sankt Thomas er en jødisk historisk synagoge i Charlotte Amalie, Sankt Thomas på De amerikanske Jomfruøyer. 

Den ble oppført i 1833 mens jomfruøyene stadig var en del av Dansk Vestindia, og ligger på adressen Krystalgade 16 A og B (synagogen i København ligger også i Krystalgade). Bygningens interiør er det opprinnelige, og tempelgulvet er av sand for å minnes israelittens flukt fra Egypt. Her er også et lite museum. 

Synagogen på Sankt Thomas er den nest eldste og den lengst drevne i den nye verden. I 1997 ble den skrevet inn i det amerikanske National Register of Historic Places. 

 Referanser 

Kategori:Synagoger i USA
Kategori:Dansk Vestindia